# Lluna

La Lluna és l'únic satèl·lit natural de la Terra. De forma sensiblement esfèrica, té un diàmetre de 3.473 km i una massa igual a 1/81 de la massa de la Terra; és a una distància mitjana de la Terra de 384.000 km i l'acceleració de la gravetat a la seva superfície representa el 16% a la superfície de la Terra.

## Dites populars

* De la lluna del gener el cinquè dia veuràs quin any tindràs.
* De llunes, la del gener i la de l'agost també.
* Dels amors sempre el primer, i de llunes, la del gener.
* El bon mariner, mirant la lluna ja sap son quefer.
* La lluna a la nit, i els ous del dia.
* La lluna de gener fa sortir la formiga del formiguer.
* La lluna de gener i el sol d'agost són els millors de tots.
* La lluna de gener la reina del cel és.
* La lluna de gener pariona no té.
* La lluna de gener set virtuts té.
* Les nits de gener les més clares i les més fredes de l'any solen ser.
* Lluna ajaguda, mariner dret; lluna dreta, mariner ajagut.
* Lluna amb corona, aigua dóna.
* Lluna amb estrella, no et fiïs d'ella.
* Lluna de gener l'amor prevé.
* Lluna enroglà, el temps mudarà.
* Lluna gitada, mariner dret.
* Lluna lluent, sequedat o vent.
* Lluna morta, llevant a sa porta.
* Lluna rogent, pluja o vent.
* Lluna tapada, boira o ruixada.
* Lluna voltada, pluja o ventada.
* Nadal sense lluna, cent ovelles tornen una.
* Pel gener mana la lluna i pel juliol mana el sol.
* Quan la lluna fa dos sols, aigua a dolls.
* Quan la lluna fa rodona, aigua dóna.
* Quan la lluna ja ha passat, ven la llana i queda't el ramat.
* Qui per llunes va comptant, tretze mesos troba a l'any.
* Rotlle a la lluna, pluja segura.
* Torna-te'n al llit, que això és la lluna.
* Vent de fora i sense lluna, fuig de sa costa tot d'una.
* Si vols cebes de diner sembra-les pel creixent de la lluna del gener.

## Frases fetes i locucions

* Anar a llunes una cosa.
          Anar a rauxes
* Cercar la lluna en un cove.
          Pretendre una cosa impossible.
* Demanar la lluna.
          Demanar quelcom difícil o impossible d'obtenir.
* Ésser tallat de mala lluna.
          Tenir molt mal caràcter
* Estar a la lluna de València.
          Desfraudar un projecte o no assolir-lo, no obtenir una cosa esperada.
* Estar de bona lluna.
          Tenir bon humor.
* Estar de mala lluna.
          Tenir mal humor.
* Lladrar a la lluna.
          Desig de perjudicar una persona que per la seva postura està immunitzada.
* Tenir llunes (algú).
          Tenir un caràcter molt variable.
* Voler agafar la lluna amb les dents.
          Fer quelcom impossible.
* Voler fer veure la lluna al mig del dia.
          Fer veure una cosa impossible.
* Voler fer veure la lluna en un cove.
          Fer veure una cosa impossible.

## Referències

* 1 2 3 4 5 6 7 8 9 10 11 Amades, Joan. Costumari català : el curs de l'any. Vol. I. Barcelona: Salvat, 1950, p. 279-612.
* 1 2 3 4 5 6 7 8 9 10 11 12 13 14 15 16 Alcover, Antoni M.; Moll, Francesc de B. «lluna». A: Diccionari català-valencià-balear. Barcelona: IEC, 2002.
* ↑ Amades, Joan. Costums populars de Barcelona. Barcelona: Centre Excursionista de Catalunya, 1931, p. 28-30. $^{[Enllaçnoactiu]}$
* 1 2 Alberola Serra, Estanislau. Refraner Valencià. València: Artes y Letras, 1928, p. 160.
* ↑ Amades, Joan. Vocabulari dels pastors. Barcelona: Imprenta de la Casa de Caritat, 1932, p. 223-240.
* 1 2 3 Amades, Joan. Refranyer català comentat. Barcelona: Selecta, 1951.
* 1 2 3 4 «Lluna». Diccionari de la llengua catalana de l'IEC. Barcelona : Institut d'Estudis Catalans. [Consulta: 2 de juny de 2012]
* 1 2 Amades, Joan. La Rondalla i el proverbi. Barcelona: Gràf. Calmell Salmeron, 1938.
* 1 2 3 4 «Lluna». Gran Diccionari de la Llengua Catalana. Barcelona: Grup Enciclopèdia Catalana. [Consulta: 2 juny 2012].